open-index/open-wikipedia-markdown huggingface dataset:
2026 m. JAV smūgiai Venesueloje

**2026 m. JAV smūgiai Venesueloje** (JAV karinės operacijos kodinis pavadinimas – *Operation Absolute Resolve*) – 2026 m. sausio 3 d. JAV įvykdyta plataus masto karinė operacija Venesueloje, kurios metu buvo smogta kariniams objektams ir sulaikytas šalies prezidentas Nicolás Maduro kartu su jo žmona Cilia Flores. 

## Priešistorė
Nuo 2025 m. rudens Donaldo Trampo administracija vykdė intensyvią spaudimo kampaniją prieš Venesuelos prezidentą Nikolasą Madurą. JAV apkaltino Madurą vadovavimu narkotikų karteliui „Cartel de los Soles" ir vykdė smūgius laivams Karibų jūroje bei rytinėje Ramiojo vandenyno dalyje, teigdamos, kad jie gabena narkotikus. Iki 2025 m. pabaigos per šiuos smūgius buvo sunaikinta daugiau nei 30 laivų, o žuvo mažiausiai 107 žmonės.

2025 m. gruodžio viduryje D. Trampas paskelbė dalinę Venesuelos jūrų blokadą, apkaltinęs N. Maduro režimą amerikiečių turto vagystėmis, terorizmu, narkotikų kontrabanda, prekyba žmonėmis ir žmogžudystėmis. JAV taip pat įvedė sankcijas N. Maduro šeimos nariams.

2025 m. gruodžio pabaigoje Centrinė žvalgybos agentūra (CŽA) surengė pirmąjį dronų smūgį sausumos taikiniui – uosto infrastruktūrai Venesueloje. D. Trampas patvirtino šią operaciją, teigdamas, kad buvo sunaikinta narkotikų gabentojų laivų prieplaukos zona. Kolumbijos prezidentas Gustavo Petro vėliau teigė, kad JAV bombardavo gamyklą Marakaibo mieste, kurioje, kaip įtariama, buvo gaminama kokos pasta.

## Operacija

### Smūgiai Karakase

2026 m. sausio 3 d. apie 2:00 val. vietos laiku (8:00 val. Lietuvos laiku) Venesuelos sostinėje Karakase pasigirdo galingi sprogimai. Liudininkai pranešė apie žemai virš miesto skraidančius sraigtasparnius, kurie buvo identifikuoti kaip JAV kariuomenės naudojami CH-47 Chinook tipo sraigtasparniai.

Smūgiai buvo nukreipti į kelis karinius objektus:
* Fuerte Tiuna – didžiausia Venesuelos karinė bazė, kur dislokuota aukščiausioji šalies karinė vadovybė
* La Carlota oro pajėgų bazė sostinės centre
* Kariniai objektai Mirandos, Aragvos ir La Gvairos valstijose

Pasak pranešimų, JAV jūrų pėstininkų F-35 Lightning II naikintuvai sunaikino Venesuelos karinių oro pajėgų orlaivius oro bazėse. Kai kuriose sostinės dalyse dingo elektra.

### Maduro sulaikymas

CBS News pranešė, kad Venesuelos prezidentą Nikolasą Madurą ir jo žmoną Siliją Flores sulaikė JAV kariuomenės elitinis specialiųjų operacijų padalinys Delta Force. JAV prezidentas Donaldas Trampas apie sulaikymą paskelbė savo socialinio tinklo „Truth Social“ platformoje.

Interviu „The New York Times“ D. Trampas operaciją pavadino „puikia“.

## Venesuelos reakcijos
Venesuelos vyriausybė pareiškė, kad „atmeta, nepripažįsta ir pasmerkia" JAV „karinę agresiją". Prezidentas N. Maduras prieš sulaikymą paskelbė nepaprastąją padėtį ir nurodė mobilizuoti gyventojus.

Venesuelos viceprezidentė Delcy Rodríguez patvirtino, kad vyriausybė nežino N. Maduro ir jo žmonos buvimo vietos, ir pareikalavo „nedelsiant pateikti gyvybės įrodymą" iš Trampo administracijos.

## Šaltiniai
Olimpinis universiteto stadionas

**Olimpinis universiteto stadionas** () – daugiafunkcis stadionas Meksiko mieste, centriniame UNAM miestelyje. Club Universidad Nacional komandos namų arena.

## Istorija

Stadionas atidarytas 1952 m. lapkričio 20 d. Tuo metu buvo didžiausias Meksikoje, čia vyko 1954 m. Centrinės Amerikos ir Karibų žaidynės, 1955 m. – Panamerikos žaidynės, 1956 m. – Panamerikos futbolo čempionatas. Ruošiantis 1968 m. olimpiadai stadionas išplėstas, čia vyko žaidynių atidarymo ir uždarymo ceremonijos.

1979 m. vyko pasaulinė universiada, 1986 m. čia žaistos XIII pasaulio futbolo čempionato 4 rungtynės.

## Šaltiniai
UANL universiteto stadionas

**UANL universiteto stadionas** () – futbolo stadionas Meksikoje, Leono priemiestyje San Nikolas de los Garsoje. Priklauso Nuevo Leono autonominiam universitetui (santr. UANL), yra klubo Tigres UANL namų arena.

Stadione yra koncertavę „Queen“, Rod Stewart, „Guns N' Roses“, „Rolling Stones“, „Coldplay“, Shakira, „Aerosmith“, „Metallica“, „Kiss“ ir kiti.

## Istorija

Stadionas atidarytas 1967 m. gegužės 30 d. Čia vyko 1986 m. pasaulio futbolo čempionatas (4 rungtynės), 1983 m. pasaulio jaunimo futbolo pirmenybės, 2011 m. U17 pasaulio čempionatas.

## Šaltiniai
Korechidoros stadionas

**Korechidoros stadionas** () – stadionas Keretaro mieste (Meksika), vietos klubo Querétaro FC namų arena. Pavadintas Meksikos sukilėlės Josefa Ortiz de Domínguez (1768–1829), vadintos Korechidora, garbei.

## Istorija

Stadionas pastatytas 1986 m. pasaulio futbolo pirmenybėms bendradarbiaujant Meksikos ir Europos statytojams. Jis atidarytas 1985 m. vasario 5 d., atidarė prezidentas Miguel de la Madrid Hurtado. 1986 m. čia vyko 4 pasaulio čempionato rungtynės.

## Šaltiniai
Nesahualkojotlio technologijos universiteto stadionas

**Nesahualkojotlio technologijos universiteto stadionas** (, anksčiau *Estadio Neza 86*) – futbolo stadionas Meksiko priemiestyje Nesahualkojotlyje, Nesahualkojotlio technologijos universiteto teritorijoje. Stadione įvairiais metais žaisdavo skirtingos Meksikos komandos, tačiau nė vienai iš jų tai nebuvo ilgalaikė namų arena.

## Istorija

Stadionas atidarytas 1981 m., iki 1986 m. vadinosi *Estadio José López Portillo*, bet 1986 m. pasaulio pirmenybėmis pervadintas *Neza 86* vardu. Stadione vyko 1986 m. pasaulio futbolo čempionatas (3 rungtynės).

## Šaltiniai
Monterėjaus technologijos instituto stadionas

**Monterėjaus technologijos instituto stadionas** () – buvęs daugiafunkcis stadionas Monterėjaus mieste, technologijos instituto miestelyje.

## Istorija

Stadionas atidarytas 1950 m. liepos 17 d. Ilgus dešimtmečius stadione namų rungtynes žaisdavo CF Monterrey klubas. Stadione vyko 1983 m. pasaulio jaunimo futbolo pirmenybės, 1986 m. pasaulio futbolo čempionatas (3 rungtynės). 2017 m. stadionas uždarytas ir nugriautas.

## Šaltiniai
Mike Johnson

**Džeimsas Maiklas Džonsonas** (*James Michael Johnson*; g. 1972 m. sausio 30 d.) – JAV teisininkas ir Respublikonų partijos politikas, nuo 2017 m. atstovaujantis Luizianos 4-ajai kongresinei apygardai JAV Atstovų rūmuose.
2023 m. spalio 25 d. jis išrinktas 56-uoju JAV Atstovų rūmų pirmininku.

## Biografija
Mike Johnson gimė Šrivporte (Luizianoje).
1995 m. baigė Luizianos valstijos universitetą (B.S.), o 1998 m. ten pat įgijo teisės daktaro laipsnį (J.D.).

## Politinė karjera
2015–2017 m. Mike Johnson buvo Luizianos Atstovų rūmų narys.
Nuo 2017 m. jis yra JAV Atstovų rūmų narys (Luizianos 4-oji apygarda).

2023 m. spalio 25 d., po Kevin McCarthy nušalinimo, Johnson buvo išrinktas Atstovų rūmų pirmininku.
2025 m. sausio 3 d. jis buvo perrinktas pirmininku naujos kadencijos pradžioje.

## Šaltiniai

## Nuorodos
* 
* 

|-
Delta Force

**Delta Force** (oficialiai – *1st Special Forces Operational Detachment–Delta (Airborne)*, trump. *1st SFOD-D*; taip pat vartojamas pavadinimas *Combat Applications Group*, *CAG*) – itin slapta JAV kariuomenės specialiųjų operacijų pajėgų dalis, siejama su kontrteroristinėmis, įkaitų gelbėjimo, specialiosios žvalgybos ir tiesioginio veikimo (angl. *direct action*) užduotimis. Viešai skelbiama informacija apie padalinį yra ribota, nes didelė dalis veiklos ir struktūros detalių yra įslaptintos.

## Istorija
Pagal JAV kariuomenės John F. Kennedy Special Warfare Center and School skelbiamą medžiagą, padalinys buvo įkurtas 1977 m. lapkritį kaip kontrteroristinis vienetas, kurio pagrindinės užduotys – įkaitų gelbėjimas ir specialioji žvalgyba; jo kūrimas siejamas su pulkininku Charles Alvin Beckwith. *Britannica* nurodo, kad padalinys veikia Jungtinių specialiųjų operacijų vadavietės (angl. *JSOC*) operacinėje kontrolėje ir administruojamas U.S. Army Special Operations Command (*USASOC*).

## 2026 m. operacija Venesueloje

2026 m. sausio 3 d. JAV smūgių Venesueloje metu keli tarptautiniai naujienų šaltiniai pranešė, kad Venesuelos prezidento Nikolaso Maduro sulaikymo operacijoje dalyvavo elitinės JAV specialiosios pajėgos, įskaitant ir *Delta Force*.

## Taip pat skaityti
* 2026 m. JAV smūgiai Venesueloje

## Išnašos
Delcy Rodríguez

**Delsi Eloina Rodriges Gomes** (*Delcy Eloína Rodríguez Gómez*; g. 1969 m. gegužės 18 d.) – Venesuelos politikė ir teisininkė, nuo 2018 m. birželio 14 d. einanti Venesuelos vykdomosios viceprezidentės pareigas. Ji taip pat ėjo Venesuelos užsienio reikalų ministrės pareigas (2014–2017 m.) bei buvo išrinkta naujosios Nacionalinės konstitucinės asamblėjos prezidente (2017 m.).

2018 m. birželio 25 d. Europos Sąjunga įtraukė Delcy Rodríguez į asmenų, kuriems taikomas draudimas atvykti / vykti tranzitu ir turto įšaldymas, sąrašą (Tarybos įgyvendinimo reglamentas (ES) 2018/899).
Jungtinių Valstijų Iždo departamentas (OFAC) taip pat nurodo ją sankcionuotų asmenų sąrašuose.

## Išnašos
Pjaca Armerina

**Pjaca Armerina** (, ) – miestas Italijoje, vidurio Sicilijoje, Enos provincijoje, 30 km į pietryčius nuo Kaltanisetos. Praeina Enos–Dželos kelias. Apylinkėse yra sieros telkinių, mieste gaminama nuga.

Pjaca Armerinoje išlikusi XVII a. katedra su XIV a. varpinės bokštu, šv. Roko bažnyčia (1613 m.), barokiniai *Trigona della Floresta* rūmai, XIV a. keturšonė pilis, gerai išsilaikiusi romėniška Kazalės vila (pasaulio paveldo objektas).

## Istorija
Nors vietovė gyvenama nuo priešistorinių laikų, Pjacos miestas susikūrė XI a., kraštą užvaldžius normanams, vadovaujamiems Rodžerio. Teigiama, kad miesto katedroje esanti iš per Švč. Mergelės Marijos Ėmimo į Dangų šventę procesijų nešiojama bizantiška Vitorijos Madonos statula miestui dovanota popiežiaus Mikalojaus II.
 

Cattedrale (Piazza Armerina) 07 05 2023 27.jpg|Katedra
Piazza Armerina - Castello aragonese - 2025-09-19 20-09-33 001.jpg|Pilis
Cattedrale (Piazza Armerina) 07 05 2023 32.jpg|*Trigona della Floresta* rūmai
"Mosaik der Mädchen im Bikini" in der Villa del Casale. 09.jpg|Kazalės vilos mozaika


## Šaltiniai
Varėnos technologijų ir verslo mokykla

**Varėnos technologijų ir verslo mokykla** – buvusi profesinė mokykla Varėnos miesto vakarinėje dalyje. Įstaigos kodas 190807471.

## Istorija

Įkurta 1972 m. 1974 m. ji įgijo teisę teikti vidurinį išsilavinimą, tapo 80-ąja vidurine profesine kaimo technikos mokykla. 1989 m. rudenį pervadinta žemės ūkio mokykla.

Uždaryta 2022 m. rugpjūčio 31 d.

## Šaltiniai
Šiklis

**Šiklis** (, ) – miestas Italijoje, pietų Sicilijoje, Ragūzos provincijoje, 25 km į pietus nuo Ragūzos. Praeina Ragūzos–Sirakūzų geležinkelis. Verčiamasi žemės ūkiu, asfalto gavyba.

Išlikusi barokinė architektūra (šv. Baltramiejaus, šv. Mykolo Arkangelo, šv. Ignacijaus, Švč. Marijos, šv. Motiejaus bažnyčios, keletas rūmų, rotušė), įtraukta į Val di Noto pasaulio paveldo objektą.

## Istorija
Miestas greičiausiai įkurtas sikulių. Iškilo saracėnų ir normanų valdymo laikais. Vėliau priklausė Modikos kunigaikštystei. Palaipsniui Šiklis nustojo reikšmės, o 1693 m. sugriautas žemės drebėjimo. Vėliau atstatytas Sicilijos baroko stiliumi.
 

Via Francesco Mormino Penna, Scicli.jpg|Centrinė gatvė
Church of San Matteo from Afar, Scicli.jpg|Šv. Motiejaus bažnyčia
Scicli StMichaelArchangelChurch 010 1416.jpg|Šv. Mykolo Arkangelo bažnyčia
Scicli - Chiesa di Sant'Ignazio - 2024-09-11 18-05-33 001.jpg|Šv. Ignacijaus bažnyčia


## Šaltiniai
Sergio León Chávez stadionas

**Sergio León Chávez stadionas** (; 1969–1990 m. ***Revoliucijos stadionas***, ) – daugiafunkcis stadionas Irapuato mieste (Meksika), klubo Irapuato FC namų arena. Pavadintas šio klubo prezidento Sergio León Chávez garbei.

## Istorija

Stadionas atidarytas 1969 m. kovo 23 d. Stadione vyko 1983 m. pasaulio jaunimo futbolo pirmenybės, 1986 m. pasaulio futbolo čempionatas (3 rungtynės), 2024 m. CONCACAF U20 čempionatas.

## Šaltiniai
Kovo 3-osios stadionas

**Kovo 3-osios stadionas** () – stadionas Sapopano mieste (Meksika), vietos klubo Tecos FC namų arena. Priklauso Gvadalacharos autonominiam universitetui, kuris įkurtas 1935 m. kovo 3 d. – pagal šią dieną pavadintas ir stadionas.

Stadione koncertavo Shakira, „Metallica“, „Coldplay“, Lady Gaga, Britney Spears, Justin Bieber, Lana Del Rey, Linkin Park ir kiti atlikėjai.

## Istorija

Stadionas pastatytas, kai Gvadalacharos autonominio universiteto komandai prireikė stadiono. Jis atidarytas 1971 m. kovo 3 d. Čia vyko 1986 m. pasaulio futbolo čempionatas (3 rungtynės).

## Šaltiniai
USS Iwo Jima (LHD-7)

**USS ''Iwo Jima'' (LHD-7)** – Jungtinių Amerikos Valstijų karinio jūrų laivyno jūros desanto (amfibinis šturmo) laivas, priklausantis *Wasp* klasei. Laivas pavadintas Ivo Džimos mūšio (1945 m.) garbei ir yra antrasis JAV laivyno laivas, turintis šį pavadinimą.

## Istorija

### Statyba ir įvedimas į tarnybą
Laivo korpuso gamyba Ingalls laivų statykloje pradėta 1996 m. rugsėjo 3 d., kilis padėtas 1997 m. gruodžio 12 d., laivas nuleistas 2000 m. vasario 4 d., pakrikštytas 2000 m. kovo 25 d., o į JAV karinio jūrų laivyno sudėtį priimtas 2001 m. birželio 30 d. Pensakoloje (Floridoje).  

### Tarnyba
Pirmojoje (aštuonių mėnesių) dislokacijoje su 26-uoju jūrų pėstininkų ekspediciniu vienetu laivas vykdė užduotis, įskaitant jūrų pėstininkų įterpimą į Šiaurės Iraką per operaciją „Iraqi Freedom“, veiksmus Persijos įlankoje, operacijas prie Džibučio (operacija „Enduring Freedom“) ir taikdarystės misiją prie Liberijos krantų; į Norfolką sugrįžo 2003 m. spalį.

2005 m. rugpjūčio 31 d. *Iwo Jima* buvo pasiųstas į Meksikos įlanką teikti pagalbos po uragano „Katrina“ – laivas tapo svarbiu sraigtasparnių operacijų ir koordinavimo centru, teikė medicininę pagalbą bei logistines paslaugas.

2021 m. gruodžio 13 d. laivas po namų uosto pakeitimo atvyko į naują, Norfolko karinę jūrų bazę (anksčiau buvo dislokuotas Meiporte, Floridoje).

### 2026 m. operacija prieš Venesuelą

2026 m. sausio 3 d. tarptautiniu mastu pranešta, kad Jungtinių Amerikos Valstijų karinės pajėgos įvykdė operaciją Venesuelos sostinėje, kurios metu buvo sulaikytas šalies prezidentas Nicolás Maduro ir jo žmona Cilia Flores. Pagal žiniasklaidos pranešimus, įkeltiesiems į JAV karinio jūrų laivyno amfibinį laivą USS *Iwo Jima* (LHD-7) buvo paskelbta vizualinė medžiaga ir prezidento komentaro, teigiančio, kad Maduro buvo ant laivo denio po sulaikymo, fragmentai.

## Šaltiniai

## Nuorodos
* USS ''Iwo Jima'' (LHD-7) – oficialus puslapis (U.S. Navy)
* Fact File: Amphibious Assault Ships – LHD/LHA(R) (U.S. Navy)
* USS ''Iwo Jima'' arrives in Norfolk after Homeport Shift (U.S. Navy)
Simonas Šabanovas

**Simonas Šabanovas** (g. 1985 m. lapkričio 21 d. Kaune) – Lietuvos pedagogas ir specialistas, nuo 2024 m. spalio 24 d. einantis Nacionalinės švietimo agentūros direktoriaus pareigas. 

Anksčiau jis dirbo Švietimo departamento patarėju Švietimo, mokslo ir sporto ministerijoje.

## Biografija
Šabanovas gimė 1985 m. lapkričio 21 d. Kaune, Lietuvoje. Vidurinį išsilavinimą jis įgijo 2005 m. Kauno Maironio gimnazijoje. Jis turi daug akademinių kvalifikacijų, įskaitant geografijos bakalauro laipsnį, bendrosios geografijos ir žemėtvarkos magistro laipsnį, pedagogikos kvalifikaciją ir sociologijos doktorantūros studijas.

## Darbo patirtis
Simonas Šabanovas Nacionalinės švietimo agentūros direktoriaus pareigas eina nuo 2024 m. spalio mėn., į šias pareigas buvo išrinktas ir pareigas pradėjo eiti to paties mėnesio pabaigoje.

Prieš tapdamas Nacionalinės švietimo agentūros direktoriumi, Šabanovas keletą metų dirbo Lietuvos Respublikos švietimo, mokslo ir sporto ministerijos Švietimo departamente, kur buvo patarėjas, daugiausia dėmesio skyręs švietimo politikos tobulinimui ir tokių iniciatyvų kaip STEAM mokymasis koordinavimui.

Jis ilgą laiką dirbo aukštojo mokslo ir akademinių tyrimų srityje, dirbo dėstytoju, tyrėju ir projektų vadovu Vilniaus universitete, ypač Filosofijos fakulteto Edukologijos institute, dėstydamas tokius dalykus kaip edukologija ir geografijos didaktika.

2017 m. paskelbtas Metų mokytoju, kai dirbo Lietuvos sveikatos mokslų universiteto gimnazijos geografijos mokytoju. Suformavo jaunųjų mokslininkų ugdymo sistemą, skatindamas mokinius atlikti įvairius tyrimus – nuo socialinių reiškinių iki gamtos.

## Dalinė bibliografija
Parengė geografijos vadovėlių, inovatyvių mokymo priemonių, mokslinių straipsnių. 
* Geografija: [vadovėlis 10 klasei] / su kitais. – Vilnius: Šviesa, 2024. ISBN 978-5-430-07247-6
* Ugdymas(is) tvarumui: Šakaliukai ieško išminties epochose; mokinio knyga / su kitais. – VU leidykla, 2023. ISBN 978-609-07-0921-4
* Geografija: [vadovėlis 6 klasei] / su kitais. – Vilnius: Šviesa, 2023. ISBN 978-5-430-07246-9
* Geografija: [vadovėlis 7 klasei] / su kitais. – Kaunas: Šviesa, 2017. ISBN 978-5-430-06432-7
* Geografija: [vadovėlis 8 klasei] / su kitais. – Kaunas: Šviesa, 2017. ISBN 978-5-430-06685-7

## Šaltiniai
Beortrikas

**Beortrikas** (, m. 802 m.) – Vesekso karalius (786–802 m.), Kerdiko palikuonis.

## Biografija
Tėvai nežinomi. Jo valdymo metu, 789 m., „Anglosaksų kronikose“ užfiksuoti pirmieji vikingų puldinėjimai Anglijoje. Konkurentas dėl sosto buvo Egbertas, kaimyninio Kento karaliaus Ealmundo sūnus. Nepavykus jam jo nužudyti, ištrėmė jį su savo uošvio Mersijos karaliaus Ofos pagalbą į žemyną. Pagal legendą, nunuodytas savo žmonos Eadburgos.

## Šaltiniai
Termini Imeresė

**Termini Imeresė** (, ) – miestas Italijoje, šiaurės Sicilijoje, Palermo provincijoje, 30 km į pietryčius nuo Palermo, Tirėnų jūros pakrantėje. Praeina Palermo–Mesinos plentas ir geležinkelis. Yra jūrų uostas. Kurortas, išplėtotas turizmas. Auginami citrusiniai vaisiai, vynuogės, alyvmedžiai, gaminami makaronai, vykdoma žvejyba.

Išlikę graikų-romėnų laikų statiniai (akvedukas, Himeros Nikės šventykla, amfiteatras), XV–XVII a. bažnyčios.

## Istorija
Miestas greičiausiai išaugo kaip finikiečių uostas ir prekybinis taškas. Šalia buvo didelė graikų kolonija Himera, o dabartinė Terminė garsėjo kaip karštųjų versmių kurortas *Thermae Himerenses* („Himeros karštosios versmės“). Šias versmes VI–V a. pr. m. e. gyrė graikų poetas Pindaras. 409 m. pr. m. e. kartaginiečiai sugriovė gretimą Himeros miestą. 361 m. pr. m. e. Terminėje gimė Sirakūzų tironas Agatoklis.

Normanų laikais ir vėliau Termini Imeresė buvo svarbus uostas, per kurį iš Sicilijos gabentos maisto žaliavos.
 

Termini Imerese bjs07-03.jpg|Šv. Mikalojaus katedra
Termini Imerese aquaduct.jpg|Romėnų akvedukas


## Šaltiniai
Rally Aukštaitija

**„Rally Aukštaitija“, „Aukštaitijos ralis“** – Lietuvos automobilių ralio čempionato etapas, rengiamas Zarasų rajone. Ralio bei ralio sprinto varžybos čia vyksta nuo 2002 m. 

## Istorija
2002–2009 m. „Rally Aukštaitija“ organizavo VšĮ „Automobilių sporto klubas AJAGS“. Nuo 2017 m. ralį organizuoja ASK „Akseleratorius”.

2002–2003 m. Aukštaitijos ralis vyko Ukmergės apylinkėse, 2004–2008 m. nusikėlė šiauriau į Utenos ir Anykščių apylinkes, o 2009 m. dar šiauriau į Ignalinos ir Visagino apylinkes.

2015–2019 m. Zaraso ežero Didžiosios salos hipodrome vykdavo mažesni renginiai – žiemos trekai, kurie vadinosi „Aukštaitijos taurė“. Žiemos ralis Aukštaitijoje vyko 2022–2024 m. Renginys vadinosi „Winter Rally Aukštaitija“. Žiemos trekai bei raliai Aukštaitijoje vykdavo sausio–vasario mėnesiais.

2002–2009 m. „Rally Aukštaitija“ vykdavo rugpjūčio mėnesį. 2017–2020 m. ralis vadinosi **„Aplink Septynis Ežerus“** (Around 7 Lakes Rally), ir vykdavo liepos mėnesį. 2021 m. ir nuo 2025 m. renginys vėl vadinasi „Rally Aukštaitija“, ir vyksta spalio mėnesį.

Dažnai kartu rengiami ir Latvijos ralio bei ralio sprinto čempionatų etapai. Taip pat čia 2004–2007 m. vyko Baltic Rally Cup etapai, o 2025 m. Baltijos jūros ralio čempionato (Baltic Sea Rally Championship) etapas.

## Nugalėtojai

* LARČ – Lietuvos automobilių ralio čempionatas
* LARSČ – Lietuvos automobilių ralio sprinto čempionatas
* LXRČ – Lietuvos extreme ralio čempionatas
* LVRČ – Latvijos ralio čempionatas
* LVRSČ – Latvijos ralio sprinto čempionatas
* BRC – Baltic Rally Cup
* BJRČ – Baltijos jūros ralio čempionatas

## Šaltiniai

## Nuorodos
*Oficiali ralio svetainė
Šoko Asahara

**Šoko Asahara** (, tikrasis vardas – **Čizuo Macumoto**; 1955 m. kovo 2 d. – 2018 m. liepos 6 d.) – Japonijos religinio judėjimo Aum Sinrike įkūrėjas ir lyderis. Jis pripažintas kaltu dėl vaidmens organizuojant 1995 m. Tokijo metro zarino ataką ir kitus sunkius nusikaltimus. 2018 m. Japonijoje jam įvykdyta mirties bausmė pakariant.

## Veikla
1980-ųjų pabaigoje Asahara įkūrė religinį judėjimą *Aum Sinrike*, kuris Japonijoje iš pradžių buvo pripažintas religine organizacija. Vėliau judėjimas tapo siejamas su smurtiniais nusikaltimais, teroristiniais išpuoliais ir žmogžudystėmis.

### 1995 m. Tokijo metro zarino ataka

1995 m. kovo 20 d. Tokijo metro sistemoje buvo įvykdyta koordinuota zarino dujų ataka. Jos metu žuvo 13 žmonių, o apie 5 500 patyrė įvairaus sunkumo sužeidimus.

Po ilgus metus trukusio teismo proceso 2004 m. Asaharai paskirta mirties bausmė už vadovavimą organizuojant Tokijo metro zarino ataką ir kitus nusikaltimus. 2018 m. liepos 6 d. Japonijoje jam įvykdyta mirties bausmė pakariant; tą pačią dieną mirties bausmė buvo įvykdyta ir keliems kitiems *Aum Sinrike* nariams.

## Palikimas
Japonijos saugumo institucijos nurodo, kad *Aum Sinrike* įpėdinės organizacijos, įskaitant *Aleph*, ir po 1995 m. išpuolio išliko stebimos dėl galimos grėsmės visuomenės saugumui.

## Šaltiniai
1995 m. išpuolis zarino dujomis Tokijo metro

**1995 m. išpuolis zarino dujomis Tokijo metro** – koordinuotas teroristinis išpuolis, įvykdytas 1995 m. kovo 20 d. ryto piko metu Tokijuje, kai į kelių metro linijų traukinius buvo išleista nervus paralyžiuojanti medžiaga zarinas. Išpuolį įvykdė religinis judėjimas (kultas) Aum Sinrike (AUM Shinrikyo). Žuvo 12 žmonių (vėliau skaičius padidėjo iki 13), o nukentėjo tūkstančiai keleivių ir darbuotojų.

## Priešistorė
Iki 1995 m. kovo įvykių Aum Sinrike buvo siejama su keliais sunkiais nusikaltimais, įskaitant 1994 m. zarino panaudojimą Macumoto mieste Nagano prefektūroje. 1995 m. Japonijoje augo teisėsaugos dėmesys su kultu siejamiems incidentams, o vėlesni tyrimai Tokijo metro išpuolį vertino kaip didelio masto smurtinės kampanijos dalį.

## Išpuolis

### Atakos eiga ir taikiniai
Japonijos policijos duomenimis, 1995 m. kovo 20 d. apie 8 val. ryto trijose tuometinio „Teito Rapid Transit Authority“ (jap. 営団地下鉄) metro linijose – Hibiya, Marunouchi ir Chiyoda – traukiniuose buvo palikti į laikraštį įvynioti indai su zarinu; nuodingos dujos pasklido keliuose vagonuose ir kai kuriose stotyse (minimos, pvz., Cukidži (Tsukiji) ir Kasumigaseki).

Britannica aprašo, kad penki užpuolikai į metro įsinešė zarino maišus ir juos pradūrė, po to pasišalino, o garuojantis zarinas ėmė veikti keleivius.

### Medžiaga ir poveikis
Zarinas – itin toksiška nervus paralyžiuojanti medžiaga, sukurta kaip cheminio ginklo agentas. Tokios medžiagos panaudojimas prieš civilius sukėlė didelį šoką ir paskatino tarptautines diskusijas apie cheminio terorizmo grėsmes ir reagavimo priemones.

## Aukos ir ilgalaikės pasekmės

Skirtinguose šaltiniuose pateikiami nevienodi nukentėjusiųjų skaičiai. Pavyzdžiui, recenzuotame medicinos straipsnyje nurodoma, kad žuvo 13 žmonių, o daugiau nei 6 000 pateikė pranešimus apie sužalojimus; taip pat pabrėžiamos ilgalaikės somatinės ir psichologinės pasekmės daliai nukentėjusiųjų.

## Tyrimas, teismai ir atsakomybė
Po išpuolio buvo vykdomas plataus masto tyrimas, kurio metu Aum Sinrike nariai buvo suimti ir teisiami. Kulto lyderis Šoko Asahara buvo nuteistas mirties bausme, o 2018 m. jam ir daliai kitų nuteistųjų Japonijoje įvykdyta mirties bausmė pakariant.

## Išnašos
Stanfordo stadionas

**Stanfordo stadionas** – stadionas JAV vakaruose, San Fransisko priemiestyje Stanforde. Priklauso Stanfordo universitetui.

## Istorija

Pastatytas 1921 m. per 5 mėnesius, atidarytas lapkričio 19 d. Stadione vyko 1984 m. vasaros olimpinės žaidynės, 1994 m. pasaulio futbolo čempionatas (6 rungtynės). 2005–2006 m. stadionas perstatytas.

## Šaltiniai
Fafniras

**Fafniras** – skandinavų mitologijos personažas, Hreidmaro sūnus. Minimas Volsungos sagoje.

Pasakojama, kad Fafniro tėvas Hreidmaras iš Odino už vieno iš savo sūnų žūtį išsireikalavęs daugybės aukso, tačiau auksas buvęs prakeiktas. Kad gautų šį auksą, Fafniras tėvą užmušęs. Idant auksas niekam kitam neatitektų, Fafniras, apimtas godulio, pasivertęs drakonu ir jį saugojęs. Visgi Fafnirą užmušęs jaunasis didvyris Sigurdas.

Fafniro brolis Reginas Sigurdo paprašęs, kad šis jam išvirtų drakono širdį. Sigurdas palietęs verdančią širdį nykščiu ir jį nusideginęs. Tuomet nykštį įkišęs į burną ir taip įgijęs galią suprasti paukščių kalbą. Iš paukščių patyręs, jog Reginas kėsinasi jį nužudyti, tad užmušęs Reginą ir išsigabenęs Fafniro turtus.

2015 m. Tarptautinė astronomų sąjunga šio personažo vardu pavadino *[[42 Draconis]]* žvaigždę.

## Išnašos
Silverdome stadionas

**Silverdome stadionas** – buvęs daugiafunkcis stadionas JAV, šiaurės vakariniame Detroito priemiestyje Pontiake. Buvo vienas pirmųjų didelių stadionų su stogu.

## Istorija
Atidarytas 1975 m. rugpjūčio 23 d. kaip *Pontiac Metropolitan Stadium*, bet jau 1976 m. pervadintas *Pontiac Silverdome*, kadangi jo stogas buvo panašus į sidabrinį ( – „sidabrinis kupolas“). 1975 m. gruodžio 31 d. stadione koncertavo Elvis Presley, surinkęs 62 500 žiūrovų. 1987 m. rugsėjo 18 d. stadione mišias laikė popiežius Jonas Paulius II, čia susirinko 93 682 žmonės.

Stadionas naudotas įvairioms sporto šakoms, čia vyko 1994 m. pasaulio futbolo čempionatas. Tai buvo pirmasis pasaulio futbolo čempionatų stadionas, kuriame rungtynės vyko po uždaru stogu.

2013 m. stadionas uždarytas, 2017 m. gruodžio 4 d. nugriautas susprogdinant. 

## Šaltiniai
Rose Bowl stadionas

**Rose Bowl stadionas** – įvairios paskirties stadionas JAV vakaruose, Los Andželo priemiestyje Pasadinoje. Talpina 89 702 žiūrovus. Laikomas Kalifornijos istorijos paminklu.

## Istorija

Atidarytas 1922 m. pabaigoje. Naudotas įvairioms sporto šakoms, olimpiadoms, NFL supertaurės varžyboms. Stadione vyko 1932 m. vasaros olimpinės žaidynės ir 1984 m. vasaros olimpinės žaidynės, 1994 m. pasaulio futbolo čempionatas ir jo finalas, CONCACAF ir Copa America taurių turnyrai, 2025 m. FIFA Pasaulio klubų taurė.

## Šaltiniai
Giants stadionas

**„Giants“ stadionas** – buvęs stadionas JAV rytuose, Niujorko aglomeracijoje, Naujojo Džersio valstijos Ist Raterfordo apygardoje. Stadionas naudotas įvairioms sporto šakoms – visų pirma futbolui ir jo atmainoms. Pavadintas amerikietiškojo futbolo klubo New York Giants garbei.

Stadione vyko daug koncertų, čia yra koncertavę „U2“, Sting, „Pink Floyd“, Bryan Adams, Yoko Ono, „Sepultura“, Bruce Springsteen ir kiti atlikėjai. 1995 m. spalio 5 d. stadione mišias per lietų laikė popiežius Jonas Paulius II, į jas susirinko 82 948 žmonės.

## Istorija

Atidarytas 1976 m. spalio 10 d. 1977 m. spalio 1 d. stadione savo paskutiniąsias rungtynes sužaidė brazilų futbolo legenda Pelé, pirmąjį kėlinį žaidęs už New York Cosmos, antrąjį – už Santos FC klubą. Stadione vyko 1994 m. pasaulio futbolo čempionatas (7 rungtynės), 2003 m. Italijos futbolo supertaurės rungtynės.

2010 m. stadionas uždarytas ir nugriautas.

## Šaltiniai
Prarastasis dešimtmetis (Japonija)

**Prarastasis dešimtmetis** (, taip pat **prarastieji dešimtmečiai**) – terminas, kuriuo apibūdinamas ilgalaikės Japonijos ekonomikos stagnacijos laikotarpis po XX a. 9-ojo dešimtmečio pabaigoje sprogusio turto (akcijų ir nekilnojamojo turto) kainų burbulo. Dažniausiai „prarastasis dešimtmetis“ siejamas su XX a. 10-uoju dešimtmečiu, tačiau dalis autorių laikotarpį plečia iki XXI a. 1-ojo ar net 2-ojo deš., todėl vartojama ir daugiskaita.

## Priežastys

### Turto kainų burbulas 1980-aisiais

XX a. 9-ajame dešimtmetyje Japonijoje sparčiai kilo akcijų ir nekilnojamojo turto kainos, o finansų sektorius aktyviai kreditavo verslą ir namų ūkius. Burbului sprogus XX a. 10-ojo dešimtmečio pradžioje, turto vertė smuko, o bankų balansuose susikaupė didelis neveiksnių paskolų kiekis.

### Produktyvumo augimo sulėtėjimas
Ekonomistų literatūroje „prarastasis dešimtmetis“ dažnai aiškinamas ne vien finansų sistemos sutrikimais, bet ir ilgalaikiu produktyvumo augimo sulėtėjimu. Šią interpretaciją plačiai aptaria F. Hayashi ir E. Prescott darbe apie XX a. 10-ąjį dešimtmetį Japonijoje.

## Eiga

### Stagnacija ir defliacija

XX a. 10-ąjį dešimtmetį Japonija patyrė silpną ekonomikos augimą, o kainų mažėjimas (defliacija) tapo ilgalaike problema. Tarptautinis valiutos fondas pažymi, kad 1990-aisiais prastėjusi ekonominė dinamika ir įsitvirtinusi defliacija paskatino šį laikotarpį vadinti „prarastuoju dešimtmečiu“.

### Politinės priemonės

Į stagnaciją buvo reaguojama mažinant palūkanų normas, taikant ekonomikos skatinimo programas ir reformuojant finansų sektorių, tačiau rezultatų mastas ir greitis buvo riboti; dalis analizių pabrėžia, kad sudėtingiausi iššūkiai išliko ir vėliau.

## „Prarastieji dešimtmečiai“
Vėlesniuose tyrimuose ir politikos dokumentuose stagnacijos laikotarpis neretai apibūdinamas daugiskaita („prarastieji dešimtmečiai“), apimant ne tik XX a. 10-ąjį deš., bet ir dalį XXI a. 1-ojo deš., o kartais – iki XXI a. 2-ojo deš., kai Japonijos augimas kai kuriais rodikliais pradėjo artėti prie OECD vidurkio.

## Susiję straipsniai
* Defliacija
* Finansų krizė

## Išnašos
Cotton Bowl stadionas

**Cotton Bowl stadionas** – stadionas JAV pietuose, rytinėje Dalaso miesto dalyje. Naudojamas įvairioms sporto šakoms – visų pirma futbolui ir jo atmainoms. Pavadintas „Cotton Bowl Classic“ koledžų futbolo rungtynių, vykstančių pasibaigus sezonui, garbei. Stadione vyksta koncertai ir kiti renginiai.

## Istorija

Atidarytas buvusio medinio stadiono vietoje 1930 m. Iš pradžių vadinosi *Fair Park Stadium* vardu, 1936 m. suteiktas *Cotton Bowl* pavadinimas. Tuo metu tai buvo didžiausias stadionas pietinėse JAV.

Stadione vyko 1993 m. CONCACAF Aukso taurė (7 rungtynės), 1994 m. pasaulio futbolo čempionatas (6 rungtynės), 2021 m. CONCACAF Aukso taurė. 2008 m. stadionas renovuotas, 2010 m. „Cotton Bowl Classic“ rungtynės perkeltos į Arlingtoną, AT&T stadioną.

## Šaltiniai
AT&T stadionas

**AT&T stadionas** (2009–2013 m. ***„Cowboys“ stadionas***) – stadionas JAV pietuose, Arlingtono mieste (Teksasas). Amerikietiškojo futbolo klubo Dallas Cowboys namų arena, stadione vyksta įvairių sporto šakų varžybos (futbolo, krepšinio, rodeo, kroso, imtynių ir kt.). Čia yra koncertavę Paul McCartney, „U2“, Taylor Swift, Beyoncé, „Rolling Stones“, „Guns N' Roses“, „Coldplay“, Luke Bryan, Jay-Z, „Metallica“, Ed Sheeran, The Weeknd, „AC/DC“ ir kiti atlikėjai.

## Istorija

Atidarytas 2009 m. gegužės 27 d. „Cowboys“ vardu. 2010 m. čia persikėlė „Cotton Bowl Classic“ rungtynės iš Cotton Bowl stadiono. 2013 m. liepos 25 d. stadionas pervadintas rėmėjo – „AT&T“ telekomunikacijų bendrovės vardu.

Stadione vyko CONCACAF Aukso taurės rungtynės (2009, 2011, 2013, 2017, 2021, 2023, 2025 m.), vyks 2026 m. pasaulio futbolo čempionatas (9 rungtynės).

## Šaltiniai
Soldier Field stadionas

**Soldier Field stadionas** – daugiafunkcis sporto statinys JAV šiaurėje, Čikagos mieste, Mičigano ežero pakrantėje. Pavadintas JAV karių, žuvusių I pasauliniame kare, garbei. Naudojamas įvairioms sporto šakoms – visų pirma futbolui ir jo atmainoms, tai seniausias NFL ir MLS lygų stadionas. Taip pat naudojamas automobilių sportui, ledo rituliui, regbiui.

Stadione yra koncertavę Barbra Streisand, „Pink Floyd“, „Rolling Stones“, Bruce Springsteen, Madonna, Paul McCartney, „Pearl Jam“, „U2“, Bon Jovi, „Eagles“, Jay-Z, Justin Timberlake, Taylor Swift, Beyoncé, Luke Bryan, „Guns N' Roses“, „Metallica“, Ed Sheeran, The Weeknd, Elton John, „Red Hot Chili Peppers“, „Rammstein“, Pink, „AC/DC“, „Oasis“ ir kiti atlikėjai.

## Istorija

Stadionas atidarytas 1924 m. spalio 9 d. *Grant Park Stadium* vardu. 1925 m. lapkričio 11 d. pervadintas *Soldier Field* vardu, kai kur nurodoma, kad stadionas dar 1919 m. suplanuotas kaip memorialas I pasauliniame kare dalyvavusiems JAV kariams.

Stadione vyko 1994 m. pasaulio futbolo čempionatas (5 rungtynės), CONCACAF Aukso taurė (2007, 2009, 2011, 2013, 2015, 2019, 2023 m.), 2016 m. Copa América Centenario turnyras. 2002–2003 m. stadionas renovuotas.

## Šaltiniai
Čiekurkalnas

**Čiekurkalnas** (; ist. ) – Latvijos sostinės Rygos mikrorajonas. Čiekurkalnas yra rytinėje miesto dalyje, ties Kyšezero ežero pietvakarių pakrante.

## Geografija
Čiekurkalnas yra tarp Rygos–Valkos geležinkelio linijos ir pagrindinių gatvių, vedančių Mežaparko kryptimi (pvz., Gaujos ir Kyšezero gatvių).
Sausuma ribojasi su Jugla, Teika, Brasa ir Mežaparku, o vandeniu – su Sužiais.
Čiekurkalno plotas – apie 5,67 km².

## Gyventojai
Pagal Latvijos oficialią statistiką, 2024 m. Čiekurkalne gyveno 7 490 gyventojų.

## Istorija
Istoriškai vietovė siejama su dvaru, kurį 1687 m. įkūrė Rygos miestietis Dytrichas Šrėjus; nuo jo pavardės kilo ir vokiškas vietovės pavadinimas – *Schreienbusch* ().
Pavadinimas *Čiekurkalns* aiškinamas kaip susijęs su pušimis ir jų kankorėžiais (*čiekuri*) ant buvusių kopų kalvelių.

## Infrastruktūra
2014 m. Rygos Talejos gatvėje 1 pradėtas naudoti Latvijos valstybinės pajamų tarnybos (*Valsts ieņēmumu dienests, VID*) administracinis pastatų kompleksas.

## Išnašos

## Nuorodos
* Čiekurkalnas portale *apkaimes.lv*
Pontiakas

**Pontiakas** gali reikšti:
* Pontiakas (indėnų vadas),
* miestas Mičigano valstijoje, JAV;
* Pontiac, automobilių gamintojas 1926–2010 m.
Pontiakas (Mičiganas)

**Pontiakas** () – miestas Mičigano valstijoje (JAV), 40 km į šiaurės vakarus nuo Detroito, prie Klintono upės.

## Istorija

Įkurtas 1818 m. ir pavadintas otavų indėnų vado Pontiako garbei. XX a. čia veikė „General Motors“ automobilių gamykla, čia gaminti „Pontiac“ automobiliai. 1975 m. mieste pastatytas Silverdome stadionas, vienas pirmųjų didelių stadionų su visiškai uždengiamu stogu.

## Šaltiniai
Camping World stadionas

**„Camping World“ stadionas** – daugiafunkcis stadionas JAV pietryčiuose, Orlando mieste. Pavadintas pagal rėmėją – „Camping World“ įmonę, gaminančią kemperius. Naudojamas įvairioms sporto šakoms – visų pirma futbolui ir jo atmainoms.

Stadione koncertavo „Pink Floyd“, Billy Joel, „Guns N' Roses“, Beyoncé, Paul McCartney, „Def Leppard“, Shakira, The Weeknd ir kiti atlikėjai.

## Istorija

Stadionas atidarytas 1936 m. pabaigoje. Pastatytas kaip viena iš prezidento Franklin Roosevelt iniciatyvos „Works Progress Administration“ veiklų (iniciatyva buvo siekiama mažinti nedarbą statant pastatus ir tiesiant kelius viešajame sektoriuje). Iš pradžių vadintas *Orlando stadionu*, tačiau po 1947 m. ne kartą keitė savo pavadinimą, 1976–2016 m. vadinosi „Citrus Bowl“ stadionu. 2016 m. balandžio 27 d. pasirašius sutartį su rėmėjais pervadintas „Camping World“ vardu.

Stadione vyko 1994 m. pasaulio futbolo čempionatas (5 rungtynės), 2025 m. FIFA Pasaulio klubų taurė.

## Šaltiniai
Teachers Young Strikers

**Teachers Young Strikers Football Club**, o trumpai žinomas kaip **Teachers Young Strikers FC** – Terkso ir Kaikoso futbolo klubas; nacionalinės futbolo lygos dalyvis. 

## Istorija
Nuo 2024–2025 m. sezono rungtyniavo aukščiausioje šalies lygoje. Debiutantai tarp septynių dalyvių liko paskutinėje vietoje.

## Laimėjimai
;  **[[Provo Premier League]]:**
:  **Čempionai (0)**: –
;  **Terkso ir Kaikoso futbolo taurė: **
:  **Nugalėtojai (0)**: –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.
* Klubo spalvinė gama .

## Garsesni žaidėjai
; Žaidėjai atstovavę Terkso ir Kaikoso nacionalinei rinktinei
*  

## Išnašos

## Nuorodos
* [ SOCCERWAY]
* [ Transfermarkt]
* Globalsportsarchive
Foksboro stadionas

**Foksboro stadionas** () – buvęs stadionas JAV šiaurės rytuose, pietvakariniame Bostono priemiestyje Foksbore. Buvo naudojamas futbolo varžyboms, kultūros renginiams. Čia yra koncertavę „Eagles“, Elton John, Paul McCartney, „Genesis“, „Metallica“, „Guns N' Roses“, Madonna, „Rolling Stones“ ir kiti dainininkai.

## Istorija
Atidarytas 1971 m. rugpjūčio 15 d. kaip amerikietiškojo futbolo klubo New England Patriots namų arena. Iš pradžių stadionas vadinosi alaus gamintojo „Schaefer“ vardu, 1983 m. pervadintas *Sullivan* šeimos garbei, o šiai bankrutavus 1989 m. – Foksboro stadionu.

Stadione vyko 1994 m. pasaulio futbolo čempionatas (6 rungtynės). 2002 m. sausio 19 d. stadionas uždarytas, iki tų metų vasaros ir nugriautas. Netrukus į pietryčius nuo Foksboro stadiono pastatytas naujas Gillette stadionas.

## Šaltiniai
Gillette stadionas

**„Gillette“ stadionas** – daugiafunkcis stadionas JAV šiaurės rytuose, pietvakariniame Bostono priemiestyje Foksbore. Vadinamas pagrindinio rėmėjo „Gillette“ vardu, naudojamas futbolo varžyboms, kultūros renginiams. Stadione koncertavo „Rolling Stones“, „Metallica“, Bon Jovi, Bruce Springsteen, Elton John, Billy Joel, „AC/DC“, „U2“, Taylor Swift, „Eagles“, Beyoncé, Jay-Z, Luke Bryan, Ed Sheeran, „Coldplay“, „Rammstein“ ir kiti atlikėjai.

## Istorija
Atidarytas 2002 m. gegužės 11 d. šalia ką tik uždaryto Foksboro stadiono, šiek tiek į pietryčius nuo senojo statinio.

Stadione vyko CONCACAF Aukso taurės varžybos (2003, 2005, 2007, 2009, 2015 m.), 2016 m. Copa América Centenario turnyras, čia vyks 2026 m. pasaulio futbolo čempionatas (7 rungtynės).

2021 m. COVID-19 pandemijos metu stadione masiškai buvo skiepijami žmonės nuo šios infekcijos.

## Šaltiniai
Foksboras

**Foksboras** () – miestas JAV šiaurės rytuose, Masačusetso valstijoje, 35 km į pietvakarius nuo Bostono. Mieste yra Gillette stadionas, kuriame žaidžia New England Revolution ir New England Patriots klubai.

## Istorija

Apgyvendintas 1704 m., vėliau pavadintas politiko Charles James Fox (1749–1806) garbei. Miestas yra buvęs didžiausias pasaulyje šiaudinių skrybėlių gamintojas.

XX a. pastatytas Foksboro stadionas, 2002 m. – Gillette stadionas, 1994 m. ir 2026 m. pasaulio futbolo čempionatų stadionai.

## Šaltiniai
Stokholmo olimpinis stadionas

**Stokholmo olimpinis stadionas** () – stadionas Švedijos sostinėje Stokholme. 1912 m. olimpinių žaidynių pagrindinis stadionas, buvusi ilgametė Djurgårdens IF klubo namų arena.

## Istorija

1909 m. Stokholmui suteikta teisė rengti olimpiadą, tačiau miestas dar neturėjo stadiono. 1910–1912 m. jis buvo pastatytas. Atidarytas 1912 m. vasaros olimpiadai, atidarytas 1912 m. birželio 1 d., naudotas įvairioms sporto šakoms. Ypatinga tvarka Stokholme vyko ir 1956 m. vasaros olimpinės žaidynės, kai čia vietoje Melburno (Australija) buvo perkeltos jojimo varžybos dėl griežtų karantino taisyklių Australijoje.

## Šaltiniai
Antverpeno olimpinis stadionas

**Antverpeno olimpinis stadionas** (, ) – stadionas Antverpeno miesto (Belgija) Kilio rajone, 1920 m. olimpinių žaidynių pagrindinis stadionas. Klubo K. Beerschot VA namų arena.

## Istorija
Pastatytas 1920 m. olimpiadai, atidarytas 1920 m. Čia vyko atletikos, jojimo, futbolo, gimnastikos, šiuolaikinės penkiakovės varžybos. 2000 m. renovuotas.

## Šaltiniai
Amsterdamo olimpinis stadionas

**Amsterdamo olimpinis stadionas** () – stadionas Amsterdamo mieste, pagrindinis 1928 m. olimpinių žaidynių stadionas. Dabar naudojamas atletikos ir kitoms sporto varžyboms, muzikos koncertams.

## Istorija

Pastatytas 1928 m. olimpiadai, atidarytas 1928 m. gegužės 17 d. Olimpinėse žaidynėse naudotas atletikos, dviračių, jojimo, futbolo, gimnastikos varžyboms. 1937 ir 1996 m. renovuotas. Stadione vyko  ir  finalai.

## Šaltiniai
North Stars FC

: nemaišyti su North Stars FC iš Ročesterio, Minesotos (JAV) bei North Stars FC iš Nyderlandų 

**North Stars Football Club**, o trumpai žinomas kaip **North Stars** – Grenados futbolo klubas. 

## Istorija
1972 m. klubas įkurtas Grenvilyje. 2024–2025 m. sezone varžėsi Division One, kur iškovojo antrąją vietą ir po 35 metų pertraukos pateko į stipriausią lygą. 2025 m. sezoną praleido pajėgiausiame šalies futbolo divizione. Debiutantai liko devintoje vietoje tarp dešimties dalyvių ir iškrito į žemesnį divizioną.

## Laimėjimai
;  **[[GFA Premier League]]:**
:  **Čempionai (0)**: –
;  **[[Grenados futbolo taurė]]: **
:  **Nugalėtojai (0)**: –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.
* Klubo spalvinė gama – .

## Garsesni žaidėjai
; Žaidėjai, atstovavę Grenados nacionalinei rinktinei.
*  , saugas;
; Užsieniečiai

## Išnašos

## Nuorodos
* SOCCERWAY
* FLASHSCORE
* Globalsportsarchive
Brooklyn Leipus

**Bruklinas Leipus** (g. 2007 m. rugpjūčio 8 d.) – Lietuvos futbolininkas, saugas.

## Karjera
Lietuvos ir Pietų Afrikos pilietybes turintis futbolininkas nuo 13 metų priklausė Bristolio „Rovers“ klubo akademijai. 2025 m. perėjo į Svindono „Supermarines“.

### FA Šiauliai
2026 m. sausio 5 d. oficialiai pranešta, kad pasirašyta sutartis su FA Šiauliai.

2026 m. kovo 8 d. oficialiai debiutavo klube TOPLYGA rungtynėse prieš Vilniaus „Žalgirį“. susitikimą pradėjo kaip atsarginis, o aikštėje pasirodė po keitimo 70 minutę vietoje Deivido Dovydaičio.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; su „Šiauliai“

## Rinktinės
Rungtyniavo Lietuvos U-16, U-17, U-18, U-19 rinktinėse.

## Išnašos

## Nuorodos
* toplyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Seulo olimpinis stadionas

**Seulo olimpinis stadionas** – daugiafunkcis stadionas Seulo mieste (Pietų Korėja), Džamsilo rajone. Pagrindinė 1988 m. olimpinių žaidynių sporto arena, dabar naudojama lengvosios atletikos varžyboms, anksčiau naudota ir futbolui.

## Istorija

Pastatytas 1988 m. vasaros olimpiadai per 1977–1984 m. Atidarytas 1984 m. rugsėjo 29 d. 1986 m. čia vyko Azijos žaidynės. Olimpinėse žaidynėse naudotas atletikos, jojimo, futbolo varžyboms.

Stadione yra žaidusi , Seoul United, Seoul E-Land FC klubai.

## Šaltiniai
Monrealio olimpinis stadionas

**Monrealio olimpinis stadionas** () – stadionas Monrealio mieste, pagrindinis 1976 m. olimpinių žaidynių stadionas. Naudojamas sporto varžyboms ir muzikos koncertams.

## Istorija
Pastatytas 1976 m. olimpiadai, atidarytas 1976 m. liepos 17 d. Olimpinėse žaidynėse naudotas atidarymo ir uždarymo ceremonijoms, atletikos, jojimo, futbolo varžyboms. 1991 m. renovuotas.

## Šaltiniai
Šv. Nikodemas

**Šv. Nikodemas** – Naujojo Testamento personažas, krikščionių šventasis. Minimas Evangelijoje pagal Joną. Pasakojama, kad Nikodemas priklausęs Sanhedrinui, buvęs fariziejus.

Anot Evangelijos pagal Joną, Nikodemas buvęs žydų didžiūnas. Sykį jis naktį apsilankęs pas Jėzų, idant su juo pasišnekėtų niekam negirdint. Tuo metu Nikodemas dar nesupratęs, ką jam sakęs Jėzus. Nikodemas Jėzų užstojęs ir gynęs, fariziejams panūdus jį suimti. Jėzui mirus ant kryžiaus, Nikodemas nepabūgęs atvirai pasisakyti esąs Jėzaus sekėjas. Jėzaus palaikams ištrinti atgabenęs aromatinių tepalų ir pasistengęs, kad jie būtų palaidoti. Dėl tikėjimo Jėzumi Nikodemą išmetę iš sinagogos ir išviję iš Jeruzalės.

Tarp su Jėzaus nukryžiavimu susijusių siužetų, kuriuose Šv. Nikodemas vaizduojamas, esti Ėmimas nuo kryžiaus, Apraudojimas, Pieta.

## Išnašos
Kijus, Ščekas ir Choryvas

**Kijus, Ščekas ir Choryvas** () – trys legendiniai broliai, dažnai minimi kartu su savo seserimi Lybеde (*Либідь*) XI–XII a. rusų metraščiuose. Pasak Būtųjų laikų pasakojimų, jie tarp trijų kalvų įkūrė Kijevo miestą, tapusį Kijevo Rusios ir dabartinės Ukrainos sostine. 

## Istorinės prielaidos

Archeologiniai duomenys patvirtina, kad Kijevo teritorijoje iš tiesų buvo kelios gyvenvietės, kurios iki IX–X a. susiliejo į vieną miestą.

Legendinių brolių ir sesers egzistavimas ir Kijevo miesto įkūrimas minimi Kijevo Pečorų lauros vienuoliui Nestorui Metraštininkui priskiriamoje pradinėje kronikoje, tačiau apie juos nėra tikslios ir istoriškai pagrįstos informacijos. Kai kurie mokslininkai teigia, kad Kijus buvo istorinė asmenybė – kunigaikštis, įkūręs vadinamąją Kijų dinastiją iš rytų slavų polianų genties. 

Kijaus, Ščeko ir Choryvo bei jų sesers Lybidės legenda gali būti interpretuojama kaip geografinių vietovių personifikacija. Kijevo miesto  pavadinimas siejamas su Kijaus vardu. Kitų dviejų brolių vardais pavadintos Kijevo kalvos Ščekavycia () ir Chorevycia (*Хоревиця*). Lybedės vardą turi per Kijevą tekanti upė, Dniepro dešinysis intakas. Nemažai mokslininkų Kijevo įkūrimo legendą laiko etimologiniu mitu, skirtu paaiškinti Kijevo vietovių pavadinimus. Jie mano, kad herojų  vardai gali būti kilę iš Kijevo toponimų, o ne atvirkščiai.

## Atminimas

Sovietmečiu Kijeve buvo pastatytas paminklas miesto įkūrėjams, kuriame pavaizduoti Kijus, Ščekas, Chorivas ir Lybedė, stovintys ant senovinio laivo. Skulptūra, esanti netoli Navodnickio parko, greitai tapo miesto simboliu. 2000-aisiais dar vienas paminklas buvo atidengtas Maidano Nepriklausomybės aikštėje. Po 1990–ųjų miesto įkūrėjai pavaizduoti ant daugelio Ukrainos karbovanecų banknotų, grivinų monetų.


Наводницький парк IMG 3482 (cropped).jpg|Navodnickio parko paminklas Kijevo įkūrėjams (1982)
50 karbovanets 1991 front.jpg|Lybedė ant Ukrainos karbovaneco (1991) 
UkraineP89-200Karbovantsiv-1992 f-donated.jpg|Kijevo įkūrėjų skulptūra ant karbovaneco (1992)
Щек хорив кий либідь - panoramio.jpg|Maidano paminklas Kijevo įkūrėjams (2001)
Kiy_R.jpg|10 grivinų moneta kunigaikščiui Kijui (1998)
Coin of Ukraine 900 Povist mynulyh lit A.jpg|Sidabrinės monetos „900 metų Pirmajai kronikai“ aversas (2013)


## Šaltiniai

## Nuorodos

* Kijevo miesto informacinis portalas. Kijevo istorija *kiev.ua/lt*
Nurali Žaksylykas

**Nurali Žaksylykas** ( g. 2004 m. lapkričio 4 d.) – futbolininkas iš Kazachstano, saugas *(vingeris)*. Kitados atstovavo gimtos šalies U-21 jaunimo rinktinei.

## Karjera
Rungtyniavo „Tobyl“ jaunimo ekipose. Nuo 2023 m. sezone atstovavo „Astanos“ klubui. 

### FK Žalgiris

2025 m. pabaigoje sklido gandai, kad prie „Žalgirio“ futbolo klubo prisijungė gynėjas iš Kazachstano.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; su FK Žalgiris
* **[[A lyga|A lygos]] čempionas: 
* **LFF taurės laimėtojas: 

## Išnašos

## Nuorodos
* [ alyga.lt svetainė]
* Transfermarkt
* [ lietuvosfutbolas.lt]
* [ Globalsportsarchive]
FC Vikings

**Football Club Vikings**, dar žinimi kaip **Taipei Vikings**, o trumpiau vadinami tiesiog **„Vikings“** – Taivano futbolo klubas iš Taipėjaus.

## Istorija
Danų treneris Johnny Nielsen su šeima 2009 m. persikėlė į Taivaną. Pavadino organizaciją „Vikings“ kaip nuorodą į savo šaknis.

2010 m. įkurtas futbolo klubas. 2024 m. sezone rungtyniavo Taiwan Football Premier League, tačiau tarp aštuonių dalyvių liko paskutinėje vietoje.

2025 m. sausį FC „Vikings“ užbaigė „Maharlika“ klubo (Filipinai) įsigijimą.

## Pasiekimai
;  Antra lyga:
* **Nugalėtojai:** 2023 m.

## Sezonai
;Pastarųjų metų sezonai.

## Simbolika

## Garsesni žaidėjai
; Žaidėjai, atstovavę nacionalinei rinktinei
*  , saugas;
*  , saugas;
; Užsieniečiai
* 

## Išnašos

## Nuorodos
* Oficiali klubo svetainė
* SOCCERWAY 
* FLASHSCORE 
* Transfermarkt 
* Globalsportsarchive
Rally Ukmergė

**„Rally Ukmergė“, „Ukmergės ralis“** – Lietuvos automobilių ralio čempionato etapas, rengiamas Ukmergės rajone. Ralį organizuoja VšĮ „GSR Motorsport“

## Istorija
Ralio varžybos vyko Ukmergėje dar sovietiniais laikais.

2002–2003 m. Ukmergės apylinkėse vyko Aukštaitijos ralis. Ralis Ukmergėje atgimė 2023–2024 m. – čia vyko Lietuvos mini ralio čempionato etapai. 

## Nugalėtojai

* LARČ – Lietuvos automobilių ralio čempionatas

## Šaltiniai

## Nuorodos
*Oficiali ralio svetainė